
I. ОБЩО ПРЕДСТАВЯНЕ НА УЧЕБНАТА ПРОГРАМА

         	Учебната програма по Български музикален фолклор като цяло включва теоретично обучение - развива и усъвършенства темите, застъпени в учебната програма за теоретично обучение на фолклорните специалности.   
        Български музикален фолклорът е учебна дисциплина, която на първо място предполага изработването на практически навици. В съдържанието на курса влизат форми на работа, способстващи възпитанието и развитието на музикалния слух и практически умения за работа с фолклорната материя.   
	Учебната програма  по Български музикален фолклор обхваща практически умения, свързани с музикалното изкуство и неговите изразни средства, съставляващи основа на музикално -теоретичното образование на музиканта-професионалист/фолклор/. Спецификата на обучението на учениците от фолклорните специалности изисква по-задълбочена работа в прости, сложни /равноделни и неравноделни/  и променливи размери. 
	Съдържанието на програмата предполага предварителна подготовка на учащите в рамките на елементарната музикална грамотност и изпълнителски опит. Учебната програма позволява изграждането на солидна основа за изучаването на други дисциплини от теоретичния цикъл (Теория на музикалните елементи, Хармония, Полифония, Музикални форми).  Тази програма е свързана с практическото овладяване на учебния материал. Всеки елемент от учебния процес се овладява чрез четене на нотен текст, интониране и фигурно тактуване на примери от музикалната литература и дидактически материал.
         Важните проблеми на учебния материал по Български музикален фолклор са концентрирани в комплексни раздели и теми и са разположени в  логическа последователност. Те се работят съвместно през цялата учебна година.                
	
II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
          
1. Да запознае учениците. с типичните особености на българския музикален фолклор ката задължителен компонент на цялостната музикална образование. 
2. Да ги ориентира в практиката на известните изпълнители на вокална и инструментална народна музика. 
3. Да даде възможност за самостоятелно изпълнение от страна на учениците на представителни за българския музикален фолклор народни песни и народни хора, като 
активизира техния слух и усет към българска музикално фолклорна звучност. 
4. Да насочи учениците към анализи на български народни песни ат различни музикална фолклорни диалекти.

	III. РАЗПРЕДЕЛЕНИЕ НА УЧЕБНОТО ВРЕМЕ 
           Разпределението на часовете е в съответствие с утвърдените типови учебни планове за специалностите „Гайда“, „Кавал“, „Гъдулка“ и „Тамбура“ от професия „Музикант – инструменталист“, и за специалност „Народно пеене“ от професия „Музикант-вокалист“.
	IХ клас
	Х клас

	Брой уч. седм.
	Общ бр. часове
	Брой уч. седм.
	Общ бр. часове

	36
	72
	36
	36



	IV.  УЧЕБНО СЪДЪРЖАНИЕ
	  Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и отделни теми. Учителят конкретизира броя на учебните часове за всяка тема в съответствие с посочените за раздела; разпределя броя на часовете, предвидени по учебния план и по учебната програма в годишното си разпределение.
           За постигане целите на обучението учителят разпределя учебните часове за нови знания, упражнения и контрол.

	№ по ред
	                    Наименование на раздели и теми
	Брой часове

	
	IX клас
	

	1.
	Фолклор и музикална фолклористика. Обща характеристика на българското народно музикално творчество.
	2

	2.
	Връзка между народно и професионално творчество.
История на българската фолклористика.
	8

	3.
	Класификация на българските народни песни по тематика и по функция
	18

	3.1
	Обредни народни песни и обичаи,свързани с тях.
	

	3.2
	Трудови народни песни
	

	3.3
	Песни на трапеза
	

	3.4
	 Хороводни народни песни
	

	4.
	 Метрика и ритмика в българската народна музика.
	18

	4.1
	Прости и сложни размери. Музикални примери.Фигурно тактуване.
	

	4.2
	Смесени размери и хетерометрични редици.
	

	5.
	Безмензурни инструментални и вокални мелодии.
	1

	6.
	Орнаментика в българската народна музика. Видове. Разпространение.
	1

	7.
	Характеристика на мелодиката в българската народна музика. Пентатоника. Диатоника. Хроматика. Енхармоника. Музикални примери.
	8

	8
	Български народни музикални инструменти.
	10

	8.1
	Идиофонни инструменти. Видове.
	

	8.2
	Мембранофонни инструменти.Видове.
	

	8.3
	Аерофонни инструменти. Видове.
	

	8.4
	Кордофонни инструменти.Видове.
	

	9.
	Български танцов фолклор. Теория и практика. 
	6

	
	                                                                   Общ брой часове годишно
	72

	№ по ред
	                    Наименование на раздели и теми
	Брой часове

	
	X клас
	

	1.
	Западни музикално-фолклорни диалекти
	10

	1.1.
	Пиринска фолклорна област
	

	1.2.
	 Средна Западна България (Шоплук) 
	

	1.3
	Северозападна България
	

	2.
	Източни музикално-фолклорни диалекти
	15

	2.1.
	Средна Северна и Североизточна България.
	

	2.2.
	Добруджа
	

	2.3
	Тракия 
	

	2.4
	Странджа
	

	2.5
	Родопи
	

	3
	Преходни  музикално-фолклорни диалекти
	6

	3.1
	Пазарджишко-ихтиманска 
	

	3.2
	Велинградска
	

	3.3
	Средногорие
	

	4.
	 Държавен изпит за придобиване на професионална квалификация. Тестове.                                                                  
	5

	
	                                                                   Общ брой часове годишно
	36




V. ОЧАКВАНИ РЕЗУЛТАТИ

В резултат на обучението учениците трябва да придобият следните компетенции:

1. Учениците да са запознати с основните понятия във  фолклористиката,история  на възникването и като наука,теоретици и събирачи на български фолклор. 
2.  Трябва да познават метричното разнообразие на българския музикален фолклор. Да изпълняват, разпознават и записват различните метруми, правилно да записват и възпроизвеждат орнаментиката
 3.Да познават общата терминология,да различават отделните изпълнители,
стилове и изтъкнати представители от фолклорните области-певци и инструменталисти.
4. Да познават добре тематиката на народните песни с нейното богатство и разнообразие, както и приложната функция на песните в миналото.
5. Да са усвоили знания за произхода, смисъла и значението на обредите.
6.Да познават най-важните сборници със събран фолклорен материал като източник на забравени вече фолклорни факти и явления.
7.   Да си изградят цялостна представа за българската фолклорна култура и за различията в музикално-фолклорните диалектни области, да сумират и диференцират знанията си по отношение на обреди, метро-ритмични и ладови особености, инструментариум, хора, стил на изпълнение, изтъкнати изпълнители и състави.

